**Zmluva o poskytovaní služieb**

 **č. 19/2020**

**uzatvorená podľa § 269 ods. 2 zákona č. 513/1991 Zb. (Obchodný zákonník v platnom znení)**

**Zmluvné strany**

**Poskytovateľ:**

**(doplniť obchodný názov/meno spoločnosti a údaje nižšie)**

sídlo:

IČO:

DIČ:

IČ DPH:

zastúpený:

osoba zodpovedná za plnenie zmluvy:

bankové spojenie:

IBAN:

SWIFT:

kontaktná e-mailová adresa a telefónne číslo:

 (ďalej len ako „Poskytovateľ“)

**a**

**Objednávateľ:**

**Dopravný podnik mesta Žiliny s.r.o.**

sídlo: Kvačalova 2, 01140 Žilina

IČO: 36 007 099

DIČ: 2020447583

IČ DPH: SK2020447583

zastúpený: Ing. Ján Barienčík, PhD, konateľ

osoba zodpovedná za plnenie zmluvy: Ing. Ľubomír Fides (e-mail: lubomir.fides@dpmz.sk, tel.: +421 905 511 911)

bankové spojenie: Slovenská sporiteľňa, a.s.

IBAN: SK1909000000005035044524

SWIFT: GIBASKBX

kontaktná e-mailová adresa a telefónne číslo: dpmz@dpmz.sk, tel. 041/5660148

 (ďalej len ako „Objednávateľ“)

(Poskytovateľ a Objednávateľ ďalej aj ako „Zmluvné strany“ alebo jednotlivo „Zmluvná strana“)

**Článok I.**

**ÚVODNÉ USTANOVENIA**

* 1. Táto Zmluva o poskytovaní služieb (ďalej aj ako „zmluva“) sa uzatvára ako výsledok verejného obstarávania realizovaného postupom prieskumu trhu prostredníctvom výzvy na predkladanie cenových ponúk, ktorý vyhlásil a zverejnil na svojom webovom sídle Objednávateľ ako obstarávateľ podľa § 9 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „zákon o verejnom obstarávaní“), ktorý vykonáva vybrané činnosti ustanovené v § 9 ods. 6 a 7 cit. zákona. Obstarávaný predmet zákazky je financovaný z vlastných finančných prostriedkov obstarávateľa, t.j. Objednávateľa. Vzhľadom na výšku predpokladanej hodnoty zákazky, toto obstarávanie nie je nadlimitnou zákazkou v zmysle zákona o verejnom obstarávaní (v nadväznosti na aktuálny finančný limit pre nadlimitnú zákazku platný pre obstarávateľa). Obstarávateľ realizoval predmetné verejné obstarávanie v zmysle interných predpisov pod názvom prieskumu trhu: **Monitoring vozidiel Dopravného podniku mesta Žiliny s.r.o.**
	2. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

**Článok II.**

**PREDMET ZMLUVY**

1. Touto zmluvou sa Poskytovateľ zaväzuje pre Objednávateľa poskytovať službu monitoringu technologických vozidiel. Obchodný názov poskytnutej služby je .........(doplní Poskytovateľ)........ (ďalej len ako „služba“). Poskytovanie služby je spojené s dodávkou a inštaláciou technických zariadení do vozidiel Objednávateľa, umožňujúcich predmetnú službu poskytovať.
2. Opis a technická špecifikácia poskytovanej služby ako aj zoznam vozidiel Objednávateľa, ktoré budú v rámci služby monitorované, je uvedený v Prílohe č. 2 tejto zmluvy. Všeobecné obchodné podmienky sú Prílohou č. 3 tejto zmluvy\*. (\*Táto veta sa v texte ponechá, ak je relevantné, t.j. ak ich k zmluve predkladá Poskytovateľ ako Prílohu č. 3. Ak sa nepredkladajú, vetu odstrániť).
3. Objednávateľ sa zaväzuje za službu poskytnutú podľa tejto zmluvy zaplatiť Poskytovateľovi dohodnutú cenu.

**Článok III.**

**MIESTO A ČAS PLNENIA ZMLUVY**

1. Miestom poskytovania služby je Dopravný podnik mesta Žiliny s.r.o., Kvačalova 2, 011 40 Žilina a technologické vozidlá vo vlastníctve dopravného podniku (Objednávateľa) podľa Prílohy č. 2 zmluvy.
2. Poskytovateľ bude službu podľa čl. I tejto zmluvy poskytovať nepretržite počas doby trvania zmluvy, ktorá je uvedená v čl. VI. bod 1. tejto zmluvy.

**Článok IV.**

**PLNENIE ZMLUVY**

1. Služby spojené s plnením predmetu zmluvy podľa čl. I. zmluvy bude Poskytovateľ zabezpečovať vlastnými technickými prostriedkami a s využitím kvalifikovaných, technicky spôsobilých pracovníkov.

2. Poskytovateľ sa zaväzuje službu poskytovať nepretržite, v rozsahu a kvalite zodpovedajúcej ponúknutej službe podľa čl. II. bod 1. tejto zmluvy.

3. Subdodávatelia nie sú účastníkmi tohto záväzkového vzťahu a z tejto zmluvy im nevznikajú žiadne práva a povinnosti. Za poskytnutie predmetu zmluvy podľa tejto zmluvy v celom rozsahu zodpovedá Poskytovateľ.

4. Kontaktnou osobou na strane Objednávateľa pre záležitosti týkajúce sa montáže zariadení do vozidiel je: Štefan Poliaček, e-mail: stefan.poliacek@dpmz.sk,tel.: +421 917 457 169.

 Kontaktnou osobou Objednávateľa pre záležitosti týkajúce sa správy a funkcionality monitorovacieho systému je: Ing. Henrich Varecha, PhD.,e-mail: henrich.varecha@dpmz.sk, tel. +421 908 979 119.

 Kontaktnou osobou na strane Poskytovateľa je: (uviesť meno a priezvisko, e-mailová adresa, telefónne číslo).

5. Objednávateľ sa zväzuje poskytovanú službu využívať v súlade s podmienkami tejto zmluvy.

6. Dodané zariadenia uvedené v Prílohe č. 1 (Tabuľka č. 1 – Skupina A) sa po zaplatení kúpnej ceny stávajú majetkom Objednávateľa a zostávajú v jeho vlastníctve aj po uplynutí trvania zmluvy.

**Článok V.**

**CENA SLUŽBY A PLATOBNÉ PODMIENKY**

1. Cena za dodané technické zariadenia umožňujúce službu poskytovať, výška mesačného poplatku za poskytnutú službu a cena za súvisiace úkony a činnosti spojené s poskytovaním služby, je uvedená v Prílohe č. 1 tejto zmluvy (Tabuľka č. 1 až 3).
2. Dohodnuté ceny podľa bodu 1. tohto čl. zmluvy sú stanovené v zmysle zákona Národnej Rady Slovenskej republiky (NR SR) č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.
3. Cena za poskytované služby má formu predplatného, t.j. Objednávateľ si dopredu predplatí službu na časový úsek, ktorým je podľa tejto zmluvy polrok (6 kalendárnych mesiacov). Fakturácia za poskytovanú službu sa bude realizovať polročne, t.j. vždy v mesiaci január a júl. V prípade, ak zmluvný vzťah medzi Poskytovateľom a Objednávateľom netrvá celý kalendárny polrok, je Objednávateľ povinný uhradiť cenu za službu v príslušnej alikvótnej výške iba za obdobie, počas ktorého trval zmluvný vzťah. V takomto prípade Poskytovateľ vystaví Objednávateľovi záverečnú faktúru/dobropis za predplatné a to k poslednému dňu trvania zmluvného vzťahu.
4. Cenu za službu, ktorá má byť poskytnutá, uhradí Objednávateľ na základe daňového dokladu - faktúry vystavenej Poskytovateľom.
5. Objednávateľ je povinný uhradiť cenu za službu poskytovanú nepretržite počas celého obdobia trvania tejto zmluvy a to bez ohľadu na to, či a v akom rozsahu túto službu skutočne využíva alebo nevyužíva.
6. Objednávateľ uhradí Poskytovateľovi fakturovanú sumu formou bezhotovostného platobného styku na účet Poskytovateľa, č. účtu IBAN:.............vedený v .................... .
7. Splatnosť daňového dokladu - faktúry je 14 dní odo dňa jej doručenia Objednávateľovi. Faktúry budú Objednávateľovi doručené v listinnej forme. Faktúra sa považuje za uhradenú dňom pripísania vyfakturovanej čiastky na účet Poskytovateľa.
8. Poskytovateľom predložená faktúra musí obsahovať náležitosti v zmysle zákona č. 222/2004 Z.z. o dani z pridanej hodnoty v znení neskorších predpisov. Faktúra musí obsahovať tiež číslo tejto zmluvy (z evidencie zmlúv u Objednávateľa), vyšpecifikovaný rozsah a položky poskytovanej služby, prípadne prílohy alebo inú dokumentáciu viažucu sa k poskytovanej službe. V  prípade, že faktúra nebude obsahovať všetky náležitosti daňového dokladu alebo bude obsahovať nesprávne údaje alebo nebude obsahovať číslo tejto zmluvy, Objednávateľ má právo reklamovať faktúru Poskytovateľovi, v prípade, že faktúra bude obsahovať nedostatky. Poskytovateľ bude vo veci reklamácie faktúry postupovať v zmysle platnej legislatívy, pričom nová lehota splatnosti opravenej alebo novej vystavenej faktúry začne plynúť dňom doručenia opravenej faktúry Poskytovateľovi.
9. Objednávateľ je platiteľom dane z pridanej hodnoty (DPH). Poskytovateľ je/nie je (nehodiace sa odstráni Poskytovateľ ) platiteľom dane z pridanej hodnoty (DPH).
10. K fakturovanej sume bude Poskytovateľ účtovať výšku DPH podľa príslušných právnych predpisov platných v čase fakturácie.

**Článok VI.**

**TRVANIE ZMLUVY**

1. Táto zmluva sa uzatvára na dobu určitú, a to na obdobie v trvaní **72 mesiacov** odo dňa nadobudnutia účinnosti zmluvy.
2. Platnosť tejto zmluvy je pred uplynutím lehoty uvedenej v čl. VI. bod 1. možné ukončiť nasledovnými spôsobmi:
3. písomnou dohodou zmluvných strán,
4. písomným odstúpením od zmluvy.
5. Od tejto zmluvy môže odstúpiť každá Zmluvná strana, najmä z týchto dôvodov:

 3.1 Poskytovateľ môže odstúpiť od tejto zmluvy ak:

1. Objednávateľ neplní svoje záväzky ani napriek upozorneniu Poskytovateľa, v ktorom mu Poskytovateľ stanoví primeranú lehotu na splnenie svojich záväzkov, minimálne však 5 dní odo dňa doručenia upozornenia,
2. Objednávateľ je v omeškaní s úhradou faktúry dlhšie ako 30 dní.

 3.2 Objednávateľ môže odstúpiť od tejto zmluvy, ak:

1. Poskytovateľ neplní svoje záväzky ani napriek upozorneniu Objednávateľa, v ktorom mu Objednávateľ stanoví primeranú lehotu na splnenie svojich záväzkov, minimálne však 5 dní odo dňa doručenia upozornenia,
2. Poskytovateľ je opakovane v omeškaní alebo aj po upozornení Objednávateľa porušuje povinnosti, ktoré mu vyplávajú z tejto zmluvy,
3. Poskytovateľ dodá službu, ktorá nezodpovedá dohodnutej službe podľa čl. II. zmluvy,
4. Poskytovateľ vstúpi do likvidácie,
5. bude dodatočne zistené, že Poskytovateľ poskytol Objednávateľovi v rámci verejného obstarávania služby nepravdivé alebo skreslené informácie, ktoré by inak viedli k jeho vylúčeniu alebo by mali za následok iné poradie uchádzačov,
6. bez uvedenia dôvodu.
7. Odstúpenie od zmluvy vyššie uvedeným spôsobom je účinné okamihom doručenia písomného odstúpenia od zmluvy druhej Zmluvnej strane. V dôsledku odstúpenia od tejto zmluvy nedôjde k zániku nárokov Objednávateľa na náhradu za spôsobenú škodu, nárokov zo zmluvných pokút, ani iných ustanovení, ktoré majú trvať aj po ukončení zmluvy.

**Článok VII.**

**SPOLUPRÁCA ZMLUVNÝCH STRÁN A INFORMOVANIE**

1. Za účelom komunikácie Objednávateľa s Poskytovateľom určili Zmluvné strany kontaktné údaje svojich zodpovedných zástupcov v záhlaví tejto zmluvy. V prípade zmeny kontaktných údajov sú Zmluvné strany povinné bezodkladne sa o takejto zmene informovať. Kontaktné osoby vo veci realizovania predmetu zmluvy sú uvedené v čl. IV. bod 4. tejto zmluvy.
2. Pri vykonávaní služieb postupuje Poskytovateľ samostatne s prihliadnutím na pokyny a inštrukcie zo strany dohodnutého zástupcu Objednávateľa.
3. Účastníci tejto zmluvy sa zaväzujú poskytnúť si všetku potrebnú súčinnosť tak, aby bol predmet tejto zmluvy plnený včas, v potrebnom rozsahu a primeranej kvalite.
4. Poskytovateľ bude pri plnení predmetu zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy a podmienky tejto zmluvy.
5. Poskytovateľ sa zaväzuje, že bude s Objednávateľom bez zbytočného odkladu rokovať o všetkých otázkach, ktoré by mohli negatívne ovplyvniť proces vykonania služby, dohodnutej v tejto zmluve.

**Článok VIII.**

**ZÁRUČNÁ DOBA A ZODPOVEDNOSŤ ZA KVALITU POSKYTOVANÝCH SLUŽIEB**

1. Poskytovateľ sa zaväzuje poskytovať službu podľa tejto zmluvy s odbornou starostlivosťou s vyvinutím maximálneho úsilia na dosiahnutie účelu tejto zmluvy a zároveň prehlasuje, že disponuje potrebnými prostriedkami na riadne plnenie svojich záväzkov z tejto zmluvy.
2. Poskytovateľ zodpovedá za odborné prevedenie kvality poskytovaných služieb. Na poskytované služby a zrealizované inštalačné práce poskytuje záručnú dobu 12 mesiacov, na dodané technické zariadenia 24 mesiacov odo dňa ich prevzatia.
3. Poskytovateľ sa zaväzuje, že zistené a reklamované vady odstráni bez zbytočného odkladu, najneskoršie však v termíne do 7 pracovných dní od ich písomného nahlásenia. Odstránenie vád v dohodnutej dobe je v zodpovednosti a na priamy náklad Poskytovateľa.
4. Záruka sa nevzťahuje na vady preukázateľne nezavinené Poskytovateľom, resp. na vady, ktoré vznikli nesprávnym používaním Objednávateľom.
5. Každá Zmluvná strana zodpovedá druhej Zmluvnej strane za škody, ktoré tejto preukázateľne spôsobil jej zamestnanec alebo tretia osoba, ktorá konala na základe jej poverenia.

**Článok IX.**

**SANKCIE**

1. V prípade nedodržania podmienok a ustanovení dojednaných v tejto zmluve, môžu Zmluvné strany uplatniť nasledovné sankcie:
2. za omeškanie Poskytovateľa s dodaním služby - úrok z omeškania vo výške 0,05% z hodnoty nedodanej služby za každý deň omeškania. Zaplatením zmluvnej pokuty nezaniká nárok Objednávateľa na náhradu škody.
3. za omeškanie Objednávateľa so zaplatením zmluvnej ceny - úrok z omeškania vo výške 0,05% z nezaplatenej ceny za každý deň omeškania.

2. Splatnosť podľa bodu 1.a), 1.b) tohto čl. zmluvy je dohodnutá v lehote tridsať (30) dní odo dňa doručenia písomnej výzvy Zmluvnej strane na úhradu úrokov z omeškania.

**Článok X.**

**ZÁVEREČNÉ USTANOVENIA**

1. Táto zmluva nadobúda platnosť dňom podpisu oboma Zmluvnými stranami a účinnosť nasledujúci deň po dni zverejnenia v zmysle § 47a Občianskeho zákonníka.
2. Zmluvné strany berú na vedomie, že zverejnenie tejto zmluvy a príloh je v súlade a v rozsahu zákona č. 211/2000 Z. z. o slobodnom prístupe k informáciám v znení neskorších predpisov nie je porušením alebo ohrozením obchodného tajomstva.
3. Právne vzťahy vyplývajúce z tejto zmluvy, ktoré nie sú výslovne upravené, sa riadia právnymi predpismi Slovenskej republiky.
4. V prípade, že niektoré ustanovenia tejto zmluvy sa stanú úplne alebo čiastočne neplatnými, zostane účinnosť ostatných ustanovení ako celku nedotknutá. Zmluvné strany sa však zaväzujú, že neplatné ustanovenia nahradia novými úpravami, ktoré najvhodnejšie vystihujú zamýšľaný účel neplatných ustanovení.
5. Všetky oznámenia, výzvy a iná korešpondencia podľa tejto zmluvy budú medzi Zmluvnými stranami doručované osobne, elektronicky alebo listami doručenými doporučenou poštou na adresy uvedené v úvode zmluvy. Všetky úkony urobené písomne sú považované za doručené okamihom ich prevzatia druhou Zmluvnou stranou. Písomnosť doručovaná poštou sa bude považovať za doručenú aj vtedy, ak nebude prevzatá druhou Zmluvnou stranou, ktorej bola adresovaná, a to dňom, kedy bola uložená na pošte po neúspešnom pokuse pošty o doručenie písomnosti určenej Zmluvnej strane ako adresátovi. Odosielateľ akejkoľvek písomnej správy môže požadovať písomné potvrdenie príjemcu.
6. Zmluvné strany obsahu zmluvy porozumeli súhlasia s ňou, na znak čoho ju podpisujú.
7. Zmluvné strany vyhlasujú, že zmluvu uzatvorili slobodne, vážne, zrozumiteľne, nie v tiesni, ani za nápadne nevýhodných podmienok.
8. Zmeny a dodatky k tejto zmluve sú platné len v písomnom vyhotovení so súhlasom Zmluvných strán.
9. Zmluva sa vyhotovuje v troch (3) obsahovo zhodných rovnopisoch s platnosťou originálu, z ktorých Objednávateľ preberá dve (2) vyhotovenia a Poskytovateľ preberá jedno (1) vyhotovenie.

Prílohy k Zmluve o poskytovaní služieb:

Príloha č. 1: Identifikačné údaje navrhovateľa a návrh na plnenie kritérií

Príloha č. 2: Opis a technická špecifikácia poskytovanej služby

Príloha č. 3: Všeobecné obchodné podmienky\*

(\*Prílohu č. 3 predkladá Poskytovateľ, ak je relevantné. Ak sa nepredkladá, text sa odstráni.)

V ......... dňa ......................2020 V Žiline dňa ........................ 2020

Poskytovateľ: Objednávateľ:

................................................... .................................................

 Ing. Ján Barienčík, PhD.

 konateľ